2010R1014 — FI — 08.05.2013 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EU) N:o 1014/2010, annettu 10 päivänä marraskuuta 2010, uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti (ETA:n kannalta merkityksellinen teksti) (EYV L 293, 11.11.2010, p.15)

Muutettu:









▼B

KOMISSION ASETUS (EU) N:o 1014/2010,

annettu 10 päivänä marraskuuta 2010,

uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti

(ETA:n kannalta merkityksellinen teksti)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 ( 1 ) ja erityisesti sen 8 artiklan 9 kohdan ensimmäisen alakohdan, sekä katsoo seuraavaa: (1) Asetuksen (EY) N:o 443/2009 8 artiklan mukaan jäsenvaltioiden on joka vuosi kerättävä ja toimitettava komissiolle tiettyjä tietoja niiden alueella edellisenä vuonna rekisteröidyistä uusista henkilöautoista. Koska näiden tietojen pohjalta määritetään uusien henkilöautojen valmistajien hiilidioksidipäästötavoitteet ja arvioidaan, ovatko valmistajat saavuttaneet tavoitteet, tietojen keräämistä ja ilmoittamista koskevat säännöt on syytä yhdenmukaistaa. (2) Jotta voitaisiin arvioida, onko kukin valmistaja saavuttanut asetuksen (EY) N:o 443/2009 mukaisesti asetetun päästötavoitteensa, ja jotta saataisiin tarvittavaa kokemusta mainitun asetuksen soveltamisesta, komissio tarvitsee yksityiskohtaisia valmistajakohtaisia tietoja kustakin tyypin, variantin ja version mukaan määritellystä ajoneuvosarjasta. Siksi jäsenvaltioiden olisi varmistettava, että tällaiset tiedot kerätään ja toimitetaan komissiolle yhdessä mainitun asetuksen 8 artiklan 2 kohdan mukaisten yhdistettyjen tietojen kanssa. (3) Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY ( 2 ) 18 ja 26 artiklan mukaan valmistajan on varmistettava, että jokaisen EU:ssa markkinoille saatetun uuden henkilöauton mukana on voimassa oleva vaatimustenmukaisuustodistus, eikä jäsenvaltio saa rekisteröidä tällaista ajoneuvoa, ellei sillä ole tällaista vaatimustenmukaisuustodistusta. Siksi on loogista, että vaatimustenmukaisuustodistus on pääasiallinen lähde tiedoille, jotka jäsenvaltioiden on kerättävä, asetettava valmistajien saataville asetuksen (EY) N:o 443/2009 8 artiklan 1 kohdan mukaisesti ja ilmoitettava komissiolle. Jotta jäsenvaltiot voisivat käyttää uuden henkilöauton rekisteröinti- ja käyttöönottoprosessin loppuunsaattamiseksi muita tietolähteitä kuin vaatimustenmukaisuustodistusta, kuten asetuksen (EY) N:o 443/2009 johdanto-osan 26 kappaleessa todetaan, on asianmukaista määritellä, mitkä muut asiakirjat sisältävät yhtä täsmällisiä tietoja ja mitä asiakirjoja jäsenvaltioiden olisi siis sallittava käyttää. (4) On tärkeää, että uusien henkilöautojen rekisteröintiä koskevat tiedot ovat tarkkoja ja että niitä voidaan käsitellä tehokkaasti päästötavoitteen vahvistamiseksi asetuksen (EY) N:o 443/2009 4 artiklan mukaisesti. Siksi valmistajien olisi toimitettava komissiolle ajan tasalla olevat tiedot vaatimustenmukaisuustodistuksissa eri rekisteröintijäsenvaltioissa käytetyistä nimistä ja ajoneuvon valmistenumeron ensimmäisestä osasta, joka on määritelty moottoriajoneuvojen ja niiden perävaunujen lakisääteisiä kilpiä ja merkintöjä sekä niiden sijaintia ja kiinnitysmenetelmää koskevan jäsenvaltioiden lainsäädännön lähentämisestä 18 päivänä joulukuuta 1975 annetussa neuvoston direktiivissä 76/114/ETY ( 3 ). Näiden tietojen avulla komissio voi toimittaa jäsenvaltioille ajan tasalla olevan luettelon valmistajien nimistä, joita olisi käytettävä tietoja ilmoitettaessa. (5) Jäsenvaltioiden olisi kerättävä ja ilmoitettava tiedot ensirekisteröidyistä ajoneuvoista, joissa voidaan käyttää vaihtoehtoisia polttoaineita. Jotta komissio voisi ottaa huomioon etanolipolttoaineen (E85) käytöstä johtuvat päästötavoitteen alennukset asetuksen (EY) N:o 443/2009 6 artiklan mukaisesti, jäsenvaltioiden olisi toimitettava komissiolle tarvittavat tiedot, mukaan lukien sellaisten niiden alueella sijaitsevien huoltoasemien osuus ja tarvittaessa kokonaismäärä, joissa on tarjolla sellaista etanolipolttoainetta (E85), joka täyttää uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetussa Euroopan parlamentin ja neuvoston direktiivissä 2009/28/EY ( 4 ) ja bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY ( 5 ) 7 b artiklassa vahvistetut kestävyyskriteerit. (6) Direktiivin 2007/46/EY 23 ja 24 artiklassa säädetään yksinkertaistetusta hyväksyntäprosessista, jossa ei tarvitse antaa eurooppalaista vaatimustenmukaisuustodistusta. Jäsenvaltioiden olisi seurattava näiden menettelyjen mukaisesti rekisteröityjen ajoneuvojen lukumäärää voidakseen arvioida, onko sillä vaikutusta seurantaprosessiin ja uusien henkilöautojen keskimääräisiä hiilidioksidipäästöjä koskevan EU:n tavoitteen saavuttamiseen. (7) Tässä asetuksessa säädetyt toimenpiteet ovat ilmastonmuutoskomitean lausunnon mukaiset, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Määritelmät

Asetuksen (EY) N:o 443/2009 2 ja 3 artiklassa vahvistettujen määritelmien lisäksi tässä asetuksessa tarkoitetaan:

1) ”tyyppihyväksyntäasiakirjoilla” asiakirjoja, jotka sisältävät tämän asetuksen liitteessä I olevan taulukon kolmannessa sarakkeessa määritellyt tiedot;

2) ”yhdistetyillä seurantatiedoilla” asetuksen (EY) N:o 443/2009 liitteessä II olevan C osan ensimmäisessä taulukossa määriteltyjä yhdistettyjä tietoja;

3) ”yksityiskohtaisilla seurantatiedoilla” asetuksen (EY) N:o 443/2009 liitteessä II olevan C osan toisessa taulukossa määriteltyjä yksityiskohtaisia tietoja, jotka on jaoteltu valmistajakohtaisesti ja kunkin tyypin, variantin ja version mukaan määritellyn ajoneuvosarjan mukaan;

4) ”perusajoneuvolla” direktiivin 2007/46/EY 3 artiklan 18 alakohdassa määriteltyä perusajoneuvoa;

5) ”kahdella polttoaineella toimivalla kaasuajoneuvolla” ja ”polttoainevaatimuksiltaan joustavalla etanoliajoneuvolla” komission asetuksen (EY) N:o 692/2008 ( 6 ) 2 artiklassa määriteltyjä ajoneuvoja.

2 artikla

Tietojen toimittaminen

Jäsenvaltioiden on toimitettava yhdistetyt seurantatiedot ja yksityiskohtaiset seurantatiedot sähköisellä tiedonsiirrolla Euroopan ympäristökeskuksen hallinnoimaan keskustietokantaan. Jäsenvaltioiden on ilmoitettava komissiolle, kun tiedot on toimitettu.

3 artikla

Tietolähteet

1. Riippumatta siitä, mitä tietolähdettä kukin jäsenvaltio on käyttänyt yhdistettyjen seurantatietojen ja yksityiskohtaisten seurantatietojen kokoamisessa, näiden tietojen on perustuttava kyseessä olevan henkilöauton vaatimustenmukaisuustodistukseen tai tyyppihyväksyntäasiakirjoihin sisältyviin tietoihin, mukaan lukien direktiivin 2007/46/EY liitteissä III ja VIII määritellyt tiedot, joihin viitataan tämän asetuksen liitteessä I olevassa taulukossa.

2. Yksityiskohtaisten seurantatietojen parametri ”ensirekisteröintien kokonaismäärä” määritetään kunakin vuonna tehtyjen yksittäistä ajoneuvoa koskevien rekisteröintien kokonaismäärästä.

3. Jos vaatimustenmukaisuustodistuksessa tai tyyppihyväksyntäasiakirjoissa on useampi kuin yksi valmistajan nimi, jäsenvaltion on ilmoitettava perusajoneuvon valmistaja.

4. Yksityiskohtaisten seurantatietojen parametrissa ”hiilidioksidipäästöt” ilmoitettavat hiilidioksidipäästöarvot on otettava vaatimustenmukaisuustodistuksen tai tyyppihyväksyntäasiakirjojen kohdasta ”yhdistetty”, lukuun ottamatta tapauksia, joissa voidaan soveltaa kohtaa ”painotettu, yhdistetty”.

5. Kun yksityiskohtaisissa seurantatiedoissa ilmoitetaan vaihtoehtoisia polttoaineita käyttävien ajoneuvojen tietoja, toimivaltaisen viranomaisen on ilmoitettava tämän asetuksen liitteessä I määritelty polttoainetyyppi ja polttoaineen käyttötapa.

6. Kahdella polttoaineella toimivien kaasuajoneuvojen ja polttoainevaatimuksiltaan joustavien etanoliajoneuvojen osalta toimivaltaisen viranomaisen on ilmoitettava yksityiskohtaisten seurantatietojen parametrissa ”hiilidioksidipäästöt (g/km)” seuraavat hiilidioksidipäästöarvot:

a) bensiiniä ja kaasumaisia polttoaineita käyttävien kahdella polttoaineella toimivien kaasuajoneuvojen osalta nestekaasun tai maakaasun hiilidioksidipäästöarvo asetuksen (EY) N:o 443/2009 liitteessä II olevan A osan 2 kohdan mukaisesti;

b) asetuksen (EY) N:o 443/2009 6 artiklassa tarkoitettujen, bensiiniä ja etanolipolttoainetta (E85) käyttävien polttoainevaatimuksiltaan joustavien etanoliajoneuvojen osalta bensiinin hiilidioksidipäästöarvo.

Edellä b alakohdassa tarkoitetussa tapauksessa jäsenvaltioiden on ilmoitettava bensiinin päästöarvo myös silloin kuin asetuksen (EY) N:o 443/2009 6 artiklassa säädetyn alennuksen ehdot eivät täyty. Jäsenvaltiot voivat kuitenkin ilmoittaa myös E85-polttoaineen päästöarvon.

▼M2

7. Jos ajoneuvon akseleilla on eri raideväli, jäsenvaltioiden on ilmoitettava yksityiskohtaisten seurantatietojen parametreissa ”ohjaavan akselin raideväli” tai ”muun akselin raideväli” suurin raideväli.

▼B

8. Kun yhdistetyt seurantatiedot ja yksityiskohtaiset seurantatiedot on otettu tyyppihyväksyntäasiakirjoista ja tiedot sisältävät arvojen vaihteluvälejä, jäsenvaltioiden on varmistettava, että ilmoitetut tiedot ovat riittävän tarkkoja ja vastaavat vaatimustenmukaisuustodistuksessa annettuja tietoja.

4 artikla

Tietojen säilyttäminen ja valvonta

Jäsenvaltioiden on varmistettava yhdistettyjen seurantatietojen ja yksityiskohtaisten seurantatietojen säilyttäminen, kerääminen, valvonta, varmentaminen ja siirtäminen.

▼M2

5 artikla

Tietojen valmistelu jäsenvaltioiden toimesta

Yksityiskohtaisia seurantatietoja kootessaan jäsenvaltioiden on otettava huomioon:

a) kunkin sellaisen ajoneuvon osalta, jonka hiilidioksidipäästöt ovat alle 50 g CO2/km, rekisteröityjen ajoneuvojen lukumäärä soveltamatta asetuksen (EY) N:o 443/2009 5 artiklassa vahvistettuja kertoimia;

b) kunkin sellaisen ajoneuvon osalta, jossa voidaan käyttää etanolipolttoainetta (E85), hiilidioksidipäästöt soveltamatta tällaisille ajoneuvoille asetuksen (EY) N:o 443/2009 6 artiklan mukaisesti myönnettyä viiden prosentin hiilidioksidipäästöalennusta;

c) kunkin sellaisen ajoneuvon osalta, jossa käytetään innovatiivista teknologiaa, hiilidioksidipäästöt ottamatta huomioon asetuksen (EY) N:o 443/2009 12 artiklan mukaisesti hyväksyttyä innovatiivisilla teknologioilla saavutettua hiilidioksidipäästöjen vähennystä.

Yksityiskohtaiset seurantatiedot on ilmoitettava liitteessä II esitetyllä tarkkuudella.

▼B

6 artikla

Etanolipolttoainetta (E85) tarjoavien huoltoasemien ilmoittaminen

1. Tiedot jäsenvaltioiden alueella sijaitsevien sellaisten huoltoasemien osuudesta, jotka tarjoavat direktiivin 2009/28/EY 17 artiklassa ja direktiivin 98/70/EY 7 b artiklassa vahvistetut biopolttoaineita koskevat kestävyyskriteerit täyttävää etanolipolttoainetta (E85), on toimitettava sähköisesti komissiolle yhdessä yhdistettyjen seurantatietojen kanssa.

Huoltoasemien osuus määritetään vähintään 5 prosentin välein alempaan prosenttimäärään pyöristettynä.

2. Jos etanolipolttoainetta (E85) tarjoavien huoltoasemien osuus on yli 30 prosenttia, jäsenvaltioiden on ilmoitettava komissiolle niiden huoltoasemien kokonaismäärä, jotka tarjoavat 1 kohdassa tarkoitetut kestävyyskriteerit täyttävää etanolipolttoainetta (E85) samalla tavoin kuin muita nestemäisiä hiilivetypohjaisia polttoaineita.

3. Edellä 1 ja 2 kohdassa tarkoitetut tiedot on toimitettava komissiolle joka vuosi helmikuun 28 päivään mennessä.

Mikäli komissio ei ole esittänyt huomautuksia kolmen kuukauden kuluessa tämän artiklan 2 kohdan mukaisesti toimitettujen tietojen vastaanottamisesta, asetuksen (EY) N:o 443/2009 6 artiklassa säädettyä alennusta voidaan soveltaa.

▼M2

7 artikla

EY-tyyppihyväksynnän piiriin kuulumattomat ajoneuvot

1. Kun henkilöautoihin sovelletaan direktiivin 2007/46/EY 23 artiklan mukaista pienten sarjojen kansallista tyyppihyväksyntää tai mainitun direktiivin 24 artiklan mukaista yksittäishyväksyntää, jäsenvaltioiden on ilmoitettava komissiolle tällaisten niiden alueella rekisteröityjen ajoneuvojen lukumäärät asetuksen (EY) N:o 443/2009 liitteessä II olevan C osan ensimmäisen taulukon mukaisesti.

2. Jäsenvaltiot voivat ilmoittaa myös yksityiskohtaiset seurantatiedot 1 kohdassa tarkoitetuista ajoneuvoista, jolloin niiden on käytettävä jotakin seuraavista nimityksistä valmistajan nimen sijaan.

a) ”AA-IVA” yksittäishyväksytyistä ajoneuvotyypeistä;

b) ”AA-NSS” kansallisesti pieninä sarjoina hyväksytyistä ajoneuvotyypeistä.

▼B

8 artikla

Valmistajien luettelo

1. Valmistajien on 15 päivään joulukuuta 2010 mennessä ilmoitettava komissiolle:

a) nimet, joita ne käyttävät tai aikovat käyttää vaatimustenmukaisuustodistuksissa;

b) direktiivissä 76/114/ETY määritellyn ajoneuvon valmistenumeron ensimmäinen osa, jota ne käyttävät tai aikovat käyttää vaatimustenmukaisuustodistuksissa.

Niiden on viipymättä ilmoitettava komissiolle kaikista a ja b alakohdassa tarkoitettuja tietoja koskevista muutoksista. Markkinoille tulevien uusien valmistajien on ilmoitettava ensimmäisessä alakohdassa tarkoitetut tiedot komissiolle viipymättä.

2. Toimivaltaisen viranomaisen on yhdistettyjä seurantatietoja ja yksityiskohtaisia seurantatietoja kootessaan otettava valmistajien nimet luettelosta, jonka komissio laatii 1 kohdan mukaisesti toimitetuista nimistä. Luettelo julkaistaan internetissä ensimmäisen kerran 31 päivänä joulukuuta 2010 ja saatetaan säännöllisesti ajan tasalle.

3. Jos valmistajan nimi ei ole luettelossa, toimivaltaisen viranomaisen on käytettävä yhdistetyissä seurantatiedoissa ja yksityiskohtaisissa seurantatiedoissa vaatimustenmukaisuustodistuksessa tai tyyppihyväksyntäasiakirjoissa ilmoitettua nimeä.

9 artikla

Valmistajien toimittamat lisätiedot

1. Asetuksen (EY) N:o 443/2009 8 artiklan 4 kohdan toisessa alakohdassa tarkoitettua ilmoitusta varten valmistajien on ilmoitettava komissiolle joka vuosi toukokuun 31 päivään mennessä sen yhteyshenkilön nimi ja osoite, jolle ilmoitus osoitetaan.

Jos ilmoitetut tiedot muuttuvat, valmistajan on ilmoitettava tästä komissiolle viipymättä. Markkinoille tulevien uusien valmistajien on ilmoitettava yhteystietonsa komissiolle viipymättä.

2. Kun sidossuhteessa olevien valmistajien ryhmä muodostaa yhteenliittymän, yhteenliittymän on sen tarkistamiseksi, voidaanko asetuksen (EY) N:o 443/2009 7 artiklan 6 kohtaa soveltaa, toimitettava komissiolle todisteet ryhmän jäsenten välisestä sidossuhteesta mainitun asetuksen 3 artiklan 2 kohdassa vahvistettujen kriteerien mukaisesti.

▼M1

3. Valmistajien, jotka ilmoittavat virheistä asetuksen (EY) N:o 443/2009 8 artiklan 5 kohdan ensimmäisen alakohdan mukaisesti, on käytettävä ilmoitustensa pohjana komission 8 artiklan 4 kohdan nojalla ilmoittamia alustavia tietoja.

Virheitä koskevien ilmoitusten on sisällettävä kaikki tiedot ajoneuvorekisteröinneistä, joista ilmoituksen antava valmistaja on vastuussa.

Virhe on ilmoitettava kutakin versiota koskevissa tiedoissa erillisenä merkintänä, jonka otsikko on ”Valmistajan huomiot” ja jossa annetaan jokin seuraavista koodeista:

a) koodi A, jos valmistaja on muuttanut tietoja;

b) koodi B, jos ajoneuvoa ei voida tunnistaa;

c) koodi C, jos ajoneuvo ei kuulu asetuksen (EY) N:o 443/2009 soveltamisalaan tai sen tuotanto on lopetettu.

Kolmannen alakohdan b alakohdan soveltamiseksi katsotaan, että ajoneuvoa ei voida tunnistaa, jos valmistaja ei voi tunnistaa tai korjata tyypin, variantin tai version koodia tai tilanteen mukaan alustavissa tiedoissa esitettyä tyyppihyväksyntänumeroa.

4. Jos valmistaja ei ole ilmoittanut virheitä komissiolle 3 kohdan mukaisesti tai jos ilmoitus jätetään asetuksen (EY) N:o 443/2009 8 artiklan 5 kohdassa tarkoitetun kolmen kuukauden määräajan jälkeen, kyseisen asetuksen 8 artiklan 4 kohdan mukaisesti ilmoitetut alustavat arvot katsotaan lopullisiksi.

5. Edellä 3 kohdassa tarkoitettu virheitä koskeva ilmoitus on toimitettava sähköisellä kirjoitussuojatulla tietovälineellä, jossa on merkintä ”Notification of error – CO2 from cars”, ja ilmoitus on lähetettävä postitse seuraavaan osoitteeseen:

European Commission

Secretariat General

B-1049 Brussels

BELGIUM

Lisäksi ilmoituksesta on lähetettävä sähköinen kopio tiedoksi seuraaviin sähköpostiosoitteisiin:

EC-CO2-LDV-IMPLEMENTATION@ec.europa.eu

ja

CO2-monitoring@eea.europa

▼B

10 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M2









LIITE I







Tietolähteet Muuttuja Vaatimustenmukaisuustodistus (direktiivin 2007/46/EY liite IX, I osa, malli A1, A2 tai B Tyyppihyväksyntäasiakirjat (direktiivi 2007/46/EY) Valmistaja 0.5 kohta Liite III, I osa, 0.5 kohta Tyyppihyväksynnän numero ja laajennus 0.10 kohta Tyyppihyväksyntätodistus sellaisena kuin se määritetään liitteessä VI Tyyppi 0.2 kohta Liite III, I osa, 0.2 kohta Variantti 0.2 kohta Liite II, II osa Versio 0.2 kohta Liite III, II osa Merkki 0.1 kohta Liite III, I osa, 0.1 kohta Kaupallinen nimi 0.2.1 kohta Liite III, I osa, 0.2.1 kohta Tyyppihyväksytyn ajoneuvon luokka 0.4 kohta Liite III, I osa, 0.4 kohta Massa (kg) 13 kohta Liite III, I osa, 2.6 kohta (1) CO2-päästöt (g/km) (2) 49.1 kohta Liite VIII, 3 kohta Akseliväli (mm) 4 kohta Liite III, I osa, 2.1 kohta (1) Ohjaavan akselin – muun akselin raideväli (mm) 30 kohta Liite III, I osa, 2.3.1 ja 2.3.2 kohta (3) Polttoainetyyppi 26 (tai 23) kohta Liite III, I osa, 3.2.2.1 kohta Polttoaineen käyttötapa 26.1 (tai 23.1) kohta Liite III, I osa, 3.2.2.4 kohta Moottorin iskutilavuus (cm3) 25 kohta Liite III, I osa, 3.2.1.3 kohta Sähkönkulutus (Wh/km) 49.2 kohta (1) Tämän asetuksen 3 artiklan 8 kohdan mukaisesti. (2) Tämän asetuksen 3 artiklan 4 kohdan mukaisesti. (3) Tämän asetuksen 3 artiklan 7 ja 8 kohdan mukaisesti.









LIITE II

Tietojen tarkkuus

Tämän asetuksen 2 artiklan mukaisesti toimitettavien yksityiskohtaisten seurantatietojen vaadittu tarkkuus:







CO2 (g/km) Kokonaisluku Massa (kg) Kokonaisluku Akseliväli (mm) Kokonaisluku Ohjaavan akselin – muun akselin raideväli (mm) Kokonaisluku Innovatiivisten teknologioiden käytöllä saavutettu päästövähennys (g/km) Pyöristettynä yhteen desimaaliin